Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 804

4. VEGYSZEREK 4.1. Sósav, 1 mol/l oldat. 4.2. Sósav, 0,5 mol/l oldat. 4.3. Magnézium törzsoldat, 1,00 mg/ml. 4.3.1. Oldjunk fel 10,141 g magnézium-szulfátot (MgSO4.7H2O) 500 ml 0,5 mol/l sósavoldatban (4.2.), 1000 ml-es fõzõpohárban. Oldódás után mossuk át veszteség nélkül 1000 ml-es mérõlombikba, töltsük fel jelig, és keverjük össze. 4.3.2. Mérjünk be 1,658 g magnézium-oxidot (MgO), amelyet a karbonátosodás nyomainak eltüntetésére elõzetesen kalcináltunk. Helyezzük fõzõpohárba, amelybe 100 ml vizet és 120 ml 1 mol/l sósavat (4.1.) is teszünk. Amikor feloldódott, veszteség nélkül átmossuk egy 1000 ml-es mérõlombikba. Töltsük fel jelig, és keverjük össze. vagy: 4.3.3. Kereskedelmi standard oldat A laboratórium köteles az ilyen oldatokat ellenõrizni. 4.4. Stroncium-klorid oldat. Oldjunk fel 75 g stroncium-kloridot (SrCl2.6H2O) sósavoldatban (4.2.), és egészítsük ki a térfogatát 500 ml-re ugyanazzal a sósavoldattal.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes